**Apátfalva Község Önkormányzat Polgármesterének 1/2021 (II.16.) önkormányzati rendelete**

**Hatályos:2021-02-17 –tól**

**Apátfalva Község Önkormányzat Polgármesterének 1/2021 (II.16.) önkormányzati rendelete**

**Apátfalva Község Önkormányzat Polgármesterének 1/2021 (II.16.) önkormányzati rendelete az Önkormányzat 2021. évi költségvetéséről**

Apátfalva   Község Önkormányzat polgármestereként Magyarország Alaptörvénye 32. cikk (2) bekezdésében kapott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 2. pontban meghatározott feladatkörében eljárva – figyelemmel a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) kormányrendeletre, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére – a következőket rendelem el:

**1. §**

1. A rendelet hatálya kiterjed Apátfalva Község Önkormányzatára, Apátfalva Község képviselő-testületére, annak bizottságaira, valamint az önkormányzat irányítása alá tartozó költségvetési szervekre.
2. Az államháztartásról szóló 2011. évi CXCV. törvény 23. § (2) bekezdésében foglalt rendelkezések alapján a költségvetés táblarendszere e rendelet mellékletei szerinti tartalommal kerül kialakításra 2021. évre.

**2. §**

(1) Az önkormányzat 2021. évi költségvetését

**635 360 e Ft  bevétellel és 635 360 e Ft kiadással**, ezen belül

**bevételeit:**             481 260 e Ft              költségvetési bevétellel

            154 100 e Ft               finanszírozási bevétellel,

**kiadásait:**   619 643 e Ft             költségvetési kiadással, ezen belül

                           287 538 e Ft  személyi juttatással,

                             42 455 e Ft  munkaadókat terhelő járulékok és szociális hozzájárulási adóval,

                           203 405 e Ft  dologi kiadással,

                             10 000 e Ft  ellátottak pénzbeli juttatásaival,

                               5 203 e Ft  működési célú pénzeszközátadással,

                             38 956 e Ft  beruházási kiadással,

                             32 086 e Ft  felújítási kiadással

                                      0 e Ft felhalmozási célú pénzeszközátadással

 15 717 e Ft finanszírozási kiadással, ezen belül

      3 228 e Ft  általános és céltartalékal

    12 489 e Ft államháztartási megelőlegezés

**állapítom meg.**

(2) Az önkormányzat 2021. évi  költségvetésében finanszírozási bevételként a működési célú maradvány tervezett összege 95 944 e Ft, a felhalmozási célú maradvány tervezett összege

58 156 e Ft, a végleges összegek zárszámadáskor kerülnek elfogadásra, a különbözettel a költségvetés módosításra kerül.

**3. §**

(1) Apátfalva Község Önkormányzat 2021. évi költségvetési címrendje az *1. mellékletben* foglaltak szerint kerül meghatározásra.

(2) Az önkormányzatot megillető 2021. évi állami támogatások jogcímenkénti alakulását *a 2. melléklet* tartalmazza.

(3) Az önkormányzati szintű költségvetési bevételeket és költségvetési kiadásokat előirányzat csoportonként és kiemelt előirányzatonkénti bontásban a *3. és a 4. melléklet* tartalmazza.

(4) Az önkormányzat költségvetésében szereplő működési jellegű feladatok bevételét a *3/1. melléklet* tartalmazza.

(5) Az Apátfalvi Közös Önkormányzati Hivatal és az önkormányzat intézményei működési bevételét a *3/2. melléklet* tartalmazza.

(6) Az önkormányzat költségvetésében szereplő kiadásokat alcímenként a *4/1. melléklet* tartalmazza.

(7) Az Apátfalvi Közös Önkormányzati Hivatal és az önkormányzat intézményei kiadásait alcímenként a 4/2. melléklet tartalmazza.

(8) Az önkormányzat ellátottak pénzbeli juttatásait  *a 4/3. melléklet* tartalmazza.

(9) Az önkormányzat működési célú pénzeszköz átadását – társadalmi szervezetek támogatásai, véglegesen átadott pénzeszközök - a *4/4. melléklet* tartalmazza.

(10) Az önkormányzat és intézményei felhalmozási kiadásait - beruházások, felújítások, egyéb felhalmozási kiadások - a *4/5. melléklet* tartalmazza.

(11) Apátfalva Község Önkormányzat és költségvetési szerveinek létszámkeretét a   közfoglalkoztatottak teljes munkaidőre számított éves létszámkeretét az *5. melléklet* tartalmazza.

(12) Az önkormányzati szintű előirányzat felhasználási ütemtervét a *6. melléklet* tartalmazza.

(13) Az önkormányzati szintű bevételek és kiadások alakulásának mérlegszerű bemutatását a *7. melléklet* tartalmazza.

(14)   Az önkormányzat általános és céltartalék kimutatását a *8. sz. melléklet* tartalmazza.

(15) Apátfalva Község Önkormányzat által biztosított közvetett támogatásokat - azok jellege, mértéke, összege, illetőleg kedvezményezettje szerinti részletezettséggel - a *9. melléklet* tartalmazza.

(16) Az önkormányzat kötelező és önként vállalt feladatait a *10. melléklet* tartalmazza.

(17) Az önkormányzatnak európai uniós forrásból finanszírozott támogatásból megvalósuló projektek kimutatását *11. melléklet*tartalmazza.

(18) Az önkormányzatnak nincs több éves kihatással járó feladata (adósságot keletkeztető ügylete, kezességvállalásból fennálló kötelezettsége).

(19) A költségvetési évben az önkormányzatnak nincs olyan fejlesztési célja, amelynek megvalósításához a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügylet válna szükségessé.

(20) A Stabilitási tv. 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a Stabilitási tv. 45. § (1) bekezdés a) felhatalmazása alapján kiadott jogszabályban meghatározottak szerinti saját bevételeket a 12. melléklet tartalmazza.

**4. §**

1. A polgármester gondoskodik a 2021. évi költségvetésében az önkormányzatot megillető bevételek beszedéséről, ennek érdekében  szerződéseket köt, illetve pályázatokat nyújt be, valamint intézkedéseket tesz a  jóváhagyott kiadási előirányzatok felhasználására.
2. Apátfalva Község Önkormányzata nevében kötelezettséget a polgármester, vagy az általa felhatalmazott személy vállalhat.
3. Kötelezettségvállalás ellenjegyzésére kizárólag az Apátfalvi Közös Önkormányzati Hivatal pénzügyi vezetője, ennek hiányában kijelölt köztisztviselője jogosult.
4. E rendelet keretein belül az önkormányzat és irányítása alá tartozó költségvetési szervei a költségvetési előirányzataik felett teljes jogosultsággal bírnak.
5. A Képviselő-testület kizárólagos hatáskörébe tartozik a költségvetési rendelet módosítása.
6. Ha év közben az országgyűlés, a Kormány, vagy valamely költségvetési fejezet vagy elkülönített állami pénzalap az önkormányzat számára meghatározott célra pótelőirányzatot biztosít, erről a polgármesternek negyedévente, de legalább a költségvetési szerv számára a költségvetési beszámoló irányító szervhez történő megküldésének külön jogszabályban meghatározott határidejéig, december 31-i hatállyal dönt a költségvetési rendeletének ennek megfelelő módosításáról.
7. Kiemelt előirányzatok (személyi jellegű kiadások, munkaadót terhelő járulékok, dologi kiadások, felhalmozási kiadások, ellátottak pénzbeli juttatása, átadott pénzeszközök) közötti átcsoportosításra a képviselő-testület jogosult.
8. Az intézmények kizárólag a képviselő-testület előzetes jóváhagyásával nyújthatnak be szakmai pályázatokat abban az esetben ha a pályázattal megvalósuló feladat költségvetési többlettámogatást igényel.
9. A költségvetési szervek a kiemelt előirányzaton belül a részelőirányzatokkal a jogszabály előírások figyelembevételével önállóan gazdálkodnak.

**5. §**

1. Az önkormányzat és a költségvetési szervek költségvetési maradványát a Apátfalvi Közös Önkormányzati Hivatal vizsgálja felül, és a Képviselő-testület a zárszámadási rendeletével hagyja jóvá.
2. Az előző évi jóváhagyott költségvetési maradvány összegeivel a költségvetési szervek költségvetése módosításra kerül.
3. Apátfalva Község Önkormányzata és költségvetési szervei a költségvetési elszámolási számláit a Takarékbank Zrt., Apátfalva – nál vezeti.

(4) Az önkormányzat számláján év közben rendelkezésre álló szabad pénzeszköz lekötéséről – a gazdálkodás folyamatos biztosítása mellett – a polgármester rendelkezik.

(5) Az önkormányzat az átmeneti finanszírozási gondok áthidalására likviditási hitelt vehet igénybe a működés folyamatosságának biztosítására a számlavezető pénzintézettől bankszámlaszerződés alapján. A likviditási hitel felvételével kapcsolatos előzetes intézkedések megtételére a képviselő-testület jóváhagyásával a polgármester jogosult.

**6. §**

1. A köztisztviselői illetménylap 2021. évre 46 380 Ft összegben került megállapításra.
2. A polgármester és az Apátfalvi Közös Önkormányzati Hivatal köztisztviselőinek a cafetéria juttatása 231.900,-Ft/fő/év.

**Záró rendelkezések**

**7.  §**

      Ez a rendelet a kihirdetést követő napon lép hatályba azzal, hogy rendelkezéseit 2021. január 1. napjától kell alkalmazni.

*Szekeres Ferenc                                                                dr. Szénási Hanna*

*polgármester                                                                         jegyző*

*Záradék:*

A rendeletet a polgármester 2021. február 15. napján fogadta el.

A rendelet kihirdetve 2021. február 16.

Apátfalva, 2021. február 16.

                                                                                                          dr. Szénási Hanna

                                                                                                                     jegyző